Domus Sanctae Marthae

Domus Sanctae Marthae (թարգմանաբար՝ լատիներենից «Սուրբ Մարթայի տուն», իտալերեն՝ Casa Santa Marta), Վատիկանի Սուրբ Պետրոսի տաճարին կից շինություն, որը 2013-2025 թվականներին ծառայել է որպես Հռոմի պապի նստավայր, ինչպես նաև կոնկլավին մասնակցող Հռոմի կաթոլիկ եկեղեցու կարդինալների բնակության վայր։ Անունը ստացել է բեթանիացի Սուրբ Մարթայի պատվին: Պատմություն Շենքը գտնվում է Սուրբ Մարթայի հոսփիսի տեղում, որը 1891 թվականին կառուցել է Լեո XIII պապը։ Սուրբ Մարթայի ներկայիս տունը կառուցվել է այն բանից հետո, երբ Հովհաննես Պողոս II պապը 1996 թվականին Universi Dominici Gregis առաքելական սահմանադրության մեջ ներմուծեց պոնտիֆիկոսի ընտրության նոր կանոններ՝ սահմանելով, մասնավորապես, կոնկլավի մասնակիցների տեղավորման կանոնները: 2013 թվականին իր ընտրվելուց հետո Հռոմի Ֆրանցիսկոս պապը հայտարարել է, որ չի տեղափոխվի պապական պաշտոնական նստավայր՝ Առաքելական պալատ, այլ մնալու է Սուրբ Մարթայի տանը: Այնտեղ էլ նա մահացել է 2025 թվականի ապրիլի 21-ին։ Ծանոթագրություններ